
	Әкімшілік рәсімді жүзеге асыру жөніндегі нұсқаулық


	 Мемлекеттік мұқтаждар үшін жер телімдерін алып қою туралы хаттарды (өтініштерді) қарау

	1
	Әкімшілік рәсімді жүзеге асыратын әкімшілік органның атауы, лауазымды тұлғаның Т.А.Ә. 
	«Жамбыл облысы әкімдігінің жер қатынастары басқармасы» КММ-і

	2
	Өтінішті қабылдау және (немесе) әкімшілік актіні шығару жөніндегі ақпараттық жүйе
	 «Е-Өтініш» ақпараттық жүйесі / немесе кеңсе арқылы Тараз қаласы, Желтоқсан №78 үй

	3
	Қарау нысаны
	Электрондық немесе қағаз түрінде

	4
	Әкімшілік органның және ақпараттық жүйенің жұмыс кестесі
	Дүйсенбі – Жұма, 09:00 – 18:30 (түскі үзіліс: 13:00 – 14:30). Демалыс күндері: сенбі, жексенбі және мереке күндері.

	5
	Әкімшілік рәсімді жүзеге асыруды реттейтін нормативтік құқықтық акт
	ҚР Жер кодексі (84-бабы), ҚР «Мемлекеттік мүлік туралы» Заңы

	6
	Қаралуы қажет құжаттардың тізбесі
	1. Жамбыл облысы әкімінің атына өтініш/өтінішхат.

2. Мемлекеттік мұқтаждың туындауын растайтын негіздеме (иеліктен шығарылатын жер учаскесінің тізбесі,бас жоспар, егжей-тегжейлі жоспарлау жобасы, инфрақұрылым құрылысының жобасы және т.б.).

3.Өтініш берушінің заңды тұлға ретіндегі тиісті құжаттары немесе сенімхаты (өкіл жүгінген жағдайда).

4. Жерге орналастыру жобасы

	7
	Қарау мерзімі
	Өтініш түскен күннен бастап 15 жұмыс күні ішінде

	8
	Мемлекеттік баж мөлшерлемесі (бар болса)
	Тегін (мемлекеттік баж немесе төлем қарастырылмаған).

	9
	Қарау тәртібі
	1. Өтінішті тіркеу – 1 жұмыс күні
2. Құжаттар пакетін сәйкестікке тексеру -1 жұмыс күні
3. Қоғамдық/мемлекеттік мұқтаждың барын зерделеу- 1 жұмыс күні.
4. Қаулы жобасын дайындау (алып қою бастамасын қолдау немесе бас тарту) –1 жұмыс күні
5. Жергілікті атқарушы органның қаулысын қабылдауы- 7 жұмыс күні
6. Бұхаралық ақпарат құралдарында және интернет-ресурста жариялау- қаулы қабылданғаннан кейін 3 жұмыс күні
5. Төменгі тұрған жергілікті атқарушы органға орындау үшін жолдау-1 жұмыс күні 

	10
	Қарау нәтижесі
	Мемлекеттік мұқтаж үшін жер телімін алып қою процесін бастау туралы қаулы жобасын дайындау немесе дәлелді бас тарту жауабы.

	11
	Қанағаттандыру үшін негіздер
	Жер телімін алып қою негізінің ҚР Жер кодексінің 84-бабында көрсетілген мемлекеттік мұқтаждар тізбесіне толық сәйкес келуі 

	12
	Қараудан бас тарту үшін негіздер
	1. Өтініште / хатта белгіленген мақсаттың ҚР Жер кодексінің 84-бабына (мемлекеттік мұқтаждар тізбесіне) сәйкес келмеуі.

2. Ұсынылған құжаттардың толық болмауы немесе бұрмаланған деректердің анықталуы.

3. Өтініште немесе хатта белгіленген мақсат коммерциялық мақсатты және мемлекеттік емес мүдделерді қанағаттандыру мақсаттарын көздейтін жағдайда

	13
	Салалық заңдардың және өзге де НҚА ерекшеліктерін ескере отырып, шағым жасау тәртібі
	Жер пайдаланушы немесе меншік иесі хабарламаны алған күннен бастап 20 күнтізбелік күн 

	14
	Әкімшілік рәсім шеңберінде қолданылатын ӘРПК талаптары
	Өтініш берушінің тыңдалу құқығын қамтамасыз ету (теріс шешім кабылданар алдында алдын ала шешім жөнінде тыңдау өткізу), әкімшілік рәсім мерзімдерін қатаң сақтау, шешімнің дәлелді болу принципі.

	15
	Сот практикасына байланысты ерекшеліктер
	Мамандандырылған ауданаралық әкімшілік соттарда (МАӘС) мұқтаждықтың шынайылығы, өтемақы мөлшерінің әділдігі және алып қою процедурасының заңдылығы ерекше назарға алынады. Құжаттамалық қателіктер болған жағдайда сот шешімді азаматтың немесе жер иесінің пайдасына кабылдауы мүмкін.

	16
	Қозғалған мәселенің ерекшеліктерін ескергендегі өзге де талаптар
	Жер телімін алып қою туралы шешім қабылданған жағдайда, жер иесіне немесе пайдаланушыға процестің басталуы туралы ресми хабарлама жіберіледі және заңнамада белгіленген тәртіппен нарықтық құны бойынша өтемақы төленуі тиіс немесе тең бағалы жер учаскесі ұсынылады

